ΑΠΟΦΑΣΕΙΣ
Αριθμ. 64917
Τροποποίηση του εσωτερικού κανονισμού
λειτουργίας της Γ’ Παιδιατρικής Κλινικής (3rd
Department of Pediatrics A.U.TH.) του Τομέα
Υγείας Παιδιού του Τμήματος Ιατρικής της Σχολής Επιστημών Υγείας του Αριστοτελείου Πανε-
πιστημίου Θεσσαλονίκης.
Η ΣΥΓΚΛΗΤΟΣ ΤΟΥ ΑΡΙΣΤΟΤΕΛΕΙΟΥ
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141) και ιδίως των
άρθρων 16 και 54-59.
2. Την υπό στοιχεία 119929/Ζ1/30-9-2022 (αριθμ. εισερχ. πρωτ. Α.Π.Θ. 9772/30-9-2022) διευκρινιστική εγκύ-
κλιο του Υπουργείου Παιδείας και Θρησκευμάτων με
θέμα «Παροχή διευκρινήσεων σχετικά με την εφαρμογή
των διατάξεων του ν. 4957/2022 για τη συγκρότηση, οργάνωση και λειτουργία συλλογικών οργάνων των Α.Ε.Ι.
και των ακαδημαϊκών μονάδων τους, την ανάδειξη των
μονοπρόσωπων οργάνων των Α.Ε.Ι. και των ακαδημαϊκών μονάδων τους και λοιπά θέματα».
3. Τις διατάξεις των άρθρων 75-83 του ν. 4727/2020
«Ψηφιακή Διακυβέρνηση (Ενσωμάτωση στην Ελληνική
Νομοθεσία της Οδηγίας (ΕΕ) 2016/2102 και της Οδηγίας
(ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972)
και άλλες διατάξεις» (Α’ 184).
4. Την υπ’ αρ. 35080/9-6-2021 πρυτανική πράξη «Συγχώνευση Τομέων στο Τμήμα Ιατρικής του Αριστοτελείου
Πανεπιστημίου Θεσσαλονίκης και κατανομή των εργαστηρίων, κλινικών και μουσείων στους Τομείς, κατόπιν
συγχωνεύσεως» (Β’ 2786, διόρθωση σφάλματος Β’ 2984
και Β’ 3834).
5. Την υπό στοιχεία Α3β/οικ./4407/5-3-1986 κοινή
υπουργική απόφαση «Εγκατάσταση και λειτουργία
Πανεπιστημιακών Κλινικών, Εργαστηρίων και ειδικών
μονάδων του Τμήματος Ιατρικής της Σχολής Επιστημών
Υγείας του Πανεπιστημίου Θεσσαλονίκης» (Β’ 142), η
οποία κυρώθηκε με το άρθρο 61 του ν. 1759/1988 (Α’ 50).
6. Την υπό στοιχεία Α. 3446/8-1-1992 πράξη του Πρύτανη του Αριστοτελείου Πανεπιστημίου Θεσσαλονίκης
«Κατανομή των εργαστηρίων, κλινικών και μουσείων του
Τμήματος Ιατρικής του Α.Π.Θ. σε Τομείς» (Β’ 282).
7. Την υπό στοιχεία 146020/Ζ1/17-9-2015 κοινή
υπουργική απόφαση «Καθορισμός του εσωτερικού κανονισμού της Γ’ Παιδιατρικής Κλινικής του Τμήματος Ια-
τρικής της Σχολής Επιστημών Υγείας του Αριστοτελείου
Πανεπιστημίου Θεσσαλονίκης» (Β’ 2060).
8. Την υπ’ αρ. 73752/1-6-2022 πράξη του Πρύτανη του
Αριστοτελείου Πανεπιστημίου Θεσσαλονίκης «Επικαιροποίηση του εσωτερικού κανονισμού λειτουργίας της
Γ’ Παιδιατρικής Κλινικής του Τομέα Υγείας Παιδιού του
Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης» (Β’ 3061).
9. Την υπ’ αρ. 26770/24-11-2023 (Υ.Ο.Δ.Δ. 1287) διαπιστωτική πράξη του Πρύτανη του Αριστοτελείου Πανε-
πιστημίου Θεσσαλονίκης, περί συγκρότησης του Συμβουλίου Διοίκησης του Αριστοτελείου Πανεπιστημίου
Θεσσαλονίκης.
10. Την υπ’ αρ. 43153/8-2-2024 (Υ.Ο.Δ.Δ. 100) διαπιστωτική πράξη του ασκούντος καθήκοντα Πρύτανη του
Αριστοτελείου Πανεπιστημίου Θεσσαλονίκης, περί εκλογής του Χαράλαμπου Φείδα του Νικολάου, Καθηγητή
πρώτης βαθμίδας του Τμήματος Γεωλογίας της Σχολής
Θετικών Επιστημών, ως Πρύτανη του Αριστοτελείου Πανεπιστημίου Θεσσαλονίκης.
11. Την υπ’ αρ. 6340/23-9-2024 (ΑΔΑ: 6ΦΠΦ46Ψ8ΧΒΦ3Φ) διαπιστωτική πράξη του Πρύτανη του Α.Π.Θ. περί
συγκρότησης της Συγκλήτου του Α.Π.Θ. για το ακαδημαϊκό έτος 2024-2025 και τις υπ’ αρ.: α) 14887/21-10-2024
(ΑΔΑ: 99ΓΣ46Ψ8ΧΒ-Δ1Γ) και β) 25919/25-11-2024 (ΑΔΑ:
ΨΡΡΙ46Ψ8ΧΒ-ΘΧΒ) διαπιστωτικές πράξεις του Πρύτανη
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
9 Μαΐου 2025
ΤΕΥΧΟΣ  ΔΕΥΤΕΡΟ
Αρ. Φύλλου 2295
12.05.2025 13:26:39
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2295/09.05.2025
του Α.Π.Θ. περί ανασυγκρότησης της Συγκλήτου του
Α.Π.Θ. για το ακαδημαϊκό έτος 2024-2025.
12. Την υπ’ αρ. 69536/18-5-2023 (ΑΔΑ: 6ΛΚΤ46Ψ8ΧΒΧΕΧ) απόφαση της Συγκλήτου του Α.Π.Θ. (συνεδρίαση
υπ’ αρ. 3126/5-4-2023) περί συγκρότησης της Συμβουλευτικής Επιτροπής ίδρυσης, οργάνωσης και λειτουργί-
ας πανεπι­στη­μιακών εργαστηρίων του Αριστοτελείου
Πανεπιστημίου Θεσσαλονίκης (Α.Π.Θ.) και την υπ’ αρ.
12236/11-10-2024 (ΑΔΑ: 99ΡΑ46Ψ8ΧΒ-Μ72) απόφαση
της Συγκλήτου του Α.Π.Θ. (συνεδρίαση υπ’ αρ. 3150/
25-9-2024) περί ανασυγκρότησης της εν λόγω Επιτροπής.
13. Την απόφαση της Γενικής Συνέλευσης του Τομέα
Υγείας Παιδιού (συνεδρίαση υπ’ αρ. 5/9-1-2025) και της
Συνέλευσης του Τμήματος Ιατρικής (συνεδρίαση υπ’ αρ.
19/28-1-2025) της Σχολής Επιστημών Υγείας του Αριστοτελείου Πανεπιστημίου Θεσσαλονίκης σχετικά με την
τροποποίηση του εσωτερικού κανονισμού λειτουργίας
της Γ’ Παιδιατρικής Κλινικής του Τομέα Υγείας Παιδιού
του Τμήματος Ιατρικής της Σχολής Επιστημών Υγείας του
Αριστοτελείου Πανεπιστημίου Θεσσαλονίκης.
14. Την υπ’ αρ. 59435/9-4-2025 θετική εισήγηση της
Συμβουλευτικής Επιτροπής ίδρυσης, οργάνωσης και λειτουργίας πανεπιστημιακών εργαστηρίων (συνεδρίαση
υπ’ αρ. 2/19-3-2025).
15. Τη θετική εισήγηση του Πρύτανη του Αριστοτελείου Πανεπιστημίου Θεσσαλονίκης για την τροποποίηση
του εσωτερικού κανονισμού λειτουργίας της Γ’ Παιδιατρικής Κλινικής του Τομέα Υγείας Παιδιού του Τμήματος
Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης.
16. Το υπ’ αρ. 44377/5-2-2025 έγγραφο της Διεύθυνσης
Οικονομικής Διαχείρισης του Α.Π.Θ., με το οποίο βεβαιώνεται ότι από τις διατάξεις του εσωτερικού κανονισμού
λειτουργίας της Γ’ Παιδιατρικής Κλινικής δεν προκαλείται
δαπάνη σε βάρος του τακτικού προϋπολογισμού ή του
προϋπολογισμού δημοσίων επενδύσεων του Αριστοτελείου Πανεπιστημίου Θεσσαλονίκης.
17. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ-ΜΙΤΟΣ,
αποφασίζουμε:
Την τροποποίηση του εσωτερικού κανονισμού λειτουργίας της Γ’ Παιδιατρικής Κλινικής (3rd Department
of Pediatrics A.U.TH.) του Τομέα Υγείας Παιδιού του Τμήματος Ιατρικής της Σχολής Επιστημών Υγείας του Αριστο-
τελείου Πανεπιστημίου Θεσσαλονίκης, ως ακολούθως:
Άρθρο 1
Ίδρυση-Γνωστικό Αντικείμενο
Η Γ’ Παιδιατρική Κλινική του Τομέα Υγείας Παιδιού,
του Τμήματος Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης
ιδρύθηκε με την υπό στοιχεία Α3β/οικ./4407/5-3-1986
(Β’ 142) κοινή υπουργική απόφαση και το άρθρο 61
του ν. 1759/1988 (Α’ 50). Με την υπό στοιχεία Α. 3446/
8-1-1992 (Β’ 282) πράξη του Πρύτανη του Αριστοτελείου Πανεπιστημίου Θεσσαλονίκης κατανεμήθηκε στον
Τομέα Υγείας Παιδιού του Τμήματος Ιατρικής του Α.Π.Θ.
Με την υπό στοιχεία 146020/Ζ1/17-9-2015 (Β’ 2060)
κοινή υπουργική απόφαση καθορίστηκε ο εσωτερικός
κανονισμός της Γ´ Παιδιατρικής Κλινικής του Τμήματος Ιατρικής της Σχολής Επιστημών Υγείας του Α.Π.Θ.,
ο οποίος επικαιροποιήθηκε με την υπ’  αρ. 73752/
1-6-2022 (Β’ 3061) πράξη του Πρύτανη του Αριστοτελείου Πανεπιστημίου Θεσσαλονίκης.
H Γ’ Παιδιατρική Κλινική του Τομέα Υγείας Παιδιού εξυπηρετεί διδακτικές, ερευνητικές και κλινικές ανάγκες στο
γνωστικό αντικείμενο της Παιδιατρικής.
Στην Κλινική λειτουργούν οι ακόλουθες μονάδες:
α) Αλλεργιολογική, β) Αναπτυξιολογική, γ) Γαστρεντερολογική, δ) Ενδοκρινολογίας, Διαβήτη και Μεταβολι-
σμού, ε) Καρδιολογική, στ) Κληρονομικών Μεταβολικών Νοσημάτων ζ) Κυστικής Ίνωσης, η) Λοιμωξιολογική,
θ) Νεφρολογική, ι) Νοσηλευτικής Φροντίδας στο σπίτι,
ια) Πνευμονολογική και ιβ) Συντονισμού και Διεξαγωγής
Κλινικών Μελετών.
Άρθρο 2
Σκοπός-Τομείς Δραστηριότητας
Η Γ’ Παιδιατρική Κλινική έχει ως σκοπό:
α) Την κάλυψη των διδακτικών και ερευνητικών αναγκών του Τμήματος Ιατρικής, καθώς και των άλλων Σχο-
λών και Τμημάτων του Αριστοτελείου Πανεπιστημίου
Θεσσαλονίκης σε προπτυχιακό και μεταπτυχιακό επίπεδο, σε θέματα που εμπίπτουν στα αντικείμενα δραστη-
ριότητας της Κλινικής, όπως αυτά προσδιορίζονται στο
άρθρο 1 της παρούσας απόφασης.
β) Την παροχή περίθαλψης και νοσηλείας σε ασθενείς
με νοσήματα που εμπίπτουν στα γνωστικά αντικείμενα
της Κλινικής.
γ) Την ειδίκευση ιατρών, νοσηλευτών, καθώς και άλλων
λειτουργών των κλάδων υγείας και τη συνεχή εκπαίδευση και επιμόρφωση αυτών.
δ) Την εξυπηρέτηση των διαφόρων κοινωνικών αναγκών, όταν και όποτε ζητείται συγκεκριμένη συνδρομή
σχετική με τα θέματα που ασχολείται η Κλινική.
ε) Την εκτέλεση κλινικών, πειραματικών και ερευνητικών προγραμμάτων με σκοπό τη μελέτη του γνωστικού
αντικειμένου της Παιδιατρικής και των εξειδικευμένων
γνωστικών πεδίων αυτής του άρθρου 1 και την αναζήτηση νέων τεχνικών και θεραπευτικών μεθόδων.
στ) Τη συνεργασία και ανταλλαγή επιστημονικών γνώσεων με άλλα ακαδημαϊκά ερευνητικά ιδρύματα της ημε-
δαπής ή της αλλοδαπής.
ζ) Τη συνεργασία με ευρωπαϊκούς και διεθνείς οργανισμούς για την πραγματοποίηση ερευνών, εκπαιδευτι-
κών προγραμμάτων, καθώς και εν γένει δραστηριοτήτων
συναφών με τα επιστημονικά αντικείμενα της Κλινικής.
η) Την οργάνωση σεμιναρίων, συμποσίων, συνεδρίων,
διαλέξεων, με σκοπό την ενημέρωση και διαφώτιση του
ιατρικού και λοιπού προσωπικού της Κλινικής, των υπολοίπων Κλινικών του νοσοκομείου, άλλων νοσηλευτικών
ιδρυμάτων, αλλά και του κοινού.
Το έργο της Κλινικής διακρίνεται σε εκπαιδευτικό,
ερευνητικό και κλινικό.
Το εκπαιδευτικό έργο περιλαμβάνει:
α) Την εκπαίδευση προπτυχιακών φοιτητών του ΤμήΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2295/09.05.2025
ματος Ιατρικής του Α.Π.Θ. Η εκπαίδευσή τους επιτελείται
από το διδακτικό ερευνητικό προσωπικό, το λοιπό επιστημονικό προσωπικό της, αλλά και από συνεργάτες της
Κλινικής, είναι θεωρητική και πρακτική, και πραγματοποιείται σύμφωνα με το εκάστοτε πρόγραμμα σπουδών.
β) Την εκπαίδευση μεταπτυχιακών φοιτητών του Τμήματος Ιατρικής του Α.Π.Θ., καθώς και άλλων Τμημάτων
του Α.Π.Θ. ή άλλων πανεπιστημιακών ιδρυμάτων. Η εκπαίδευσή τους πραγματοποιείται από το διδακτικό ερευ-
νητικό προσωπικό, το λοιπό επιστημονικό προσωπικό,
αλλά και από συνεργάτες της Κλινικής, είναι θεωρητική
και πρακτική, και πραγματοποιείται σύμφωνα με το πρόγραμμα σπουδών.
γ) Την εκπαίδευση ειδικευόμενων ιατρών για την
απόκτηση της ειδικότητας της Παιδιατρικής ή την εξειδίκευση σε τομείς αυτής. Διακρίνεται σε πρακτική και
θεωρητική. Η πρακτική εκπαίδευση αποσκοπεί στην
απόκτηση κλινικής εμπειρίας στη διαγνωστική και θεραπευτική αντιμετώπιση των ασθενών που εμπίπτουν στο
αντικείμενο της Παιδιατρικής. Η θεωρητική εκπαίδευση
περιλαμβάνει κλινικά και θεωρητικά μαθήματα, διαλέξεις από τα μέλη Διδακτικού Ερευνητικού Προσωπικού
(Δ.Ε.Π.) και προσκεκλημένους ομιλητές, συζητήσεις ενδιαφερουσών περιπτώσεων, βιβλιογραφική ενημέρωση,
διδακτικές επισκέψεις από τον Διευθυντή της Κλινικής,
τα μέλη Δ.Ε.Π. και το λοιπό ιατρικό προσωπικό, καθώς
και εκπαιδευτικά συνέδρια, στρογγυλές τράπεζες και
σεμινάρια.
δ) Την εκπαίδευση και καθοδήγηση ιατρών ή άλλων
επιστημόνων στο πλαίσιο της εκπόνησης διπλωματικών
εργασιών, διδακτορικών διατριβών ή άλλων επιστημονικών εργασιών, μετά από απόφαση του Τμήματος Ια-
τρικής.
ε) Την εκπαίδευση ειδικών Ιατρών, ειδικευομένων Παιδιατρικής και άλλων ειδικοτήτων, στα ειδικά αντικείμενα
όπως περιγράφονται στο άρθρο 1 του παρόντος κανονισμού, στο πλαίσιο της ειδίκευσής τους.
στ) Την εκπαίδευση του νοσηλευτικού προσωπικού
του Νοσοκομείου, στο οποίο είναι εγκατεστημένη η
Κλινική, καθώς και άλλων Νοσοκομείων και των φοιτητών Τμημάτων Νοσηλευτικής Ανώτατων Εκπαιδευτικών
Ιδρυμάτων, σε συνεργασία με το νοσηλευτικό προσωπικό της Κλινικής και τις αντίστοιχες νοσηλευτικές σχολές.
Το ερευνητικό έργο περιλαμβάνει την εκτέλεση κλινικών και πειραματικών μελετών από τα μέλη Δ.Ε.Π. της
Κλινικής αυτοτελώς ή σε συνεργασία με άλλα μέλη Δ.Ε.Π.,
ερευνητές ή άλλους συνεργάτες. Στο ερευνητικό έργο
περιλαμβάνεται και η εκπόνηση διπλωματικών εργασιών, καθώς και πρωτότυπων διδακτορικών διατριβών.
Το κλινικό έργο περιλαμβάνει την κλινική προσέγγιση,
την παρακλινική διερεύνηση, την παρακολούθηση, τη
θεραπευτική αντιμετώπιση και τη συνολική φροντίδα
των ασθενών που νοσηλεύονται στην οικεία Κλινική και
στο νοσηλευτικό ίδρυμα που είναι αυτή εγκατεστημένη
ή παρακολουθούνται στα Εξωτερικά Ιατρεία. Επιτελείται μέσω της συμμετοχής των μελών της Κλινικής στην
ολοήμερη λειτουργία του Εθνικού Συστήματος Υγείας
(εσωτερικές και γενικές εφημερίες, Εξωτερικά Ιατρεία,
χειρουργεία). Τα μέλη Δ.Ε.Π. της Κλινικής και το λοιπό
ιατρικό προσωπικό που ανήκει σε αυτή, συνοδευόμενοι
από τους ειδικευόμενους ιατρούς και ομάδες φοιτητών
επισκέπτονται τους ασθενείς για ενημέρωση, συμπλήρωση, αλλαγή ή διακοπή νοσηλείας, ή παραγγελία εργαστη-
ριακών και λοιπών εξετάσεων. Στις εκπαιδευτικές αυτές
επισκέψεις συζητούνται διαγνωστικά και θεραπευτικά
προβλήματα ενδιαφερουσών περιπτώσεων.
Ειδικότερα, η Μονάδα Συντονισμού και Διεξαγωγής
Κλινικών Μελετών (Unit of Coordination and Conduct of
Clinical Studies) έχει ως σκοπό, ως κόμβος, να συντονίζει
δίκτυο ελληνικών παιδιατρικών ερευνητικών μονάδων,
με στόχο την βελτιστοποίηση του τρόπου διεξαγωγής
κλινικών μελετών σε παιδιά, με όραμα καλύτερα φάρμακα σε νεογνά, βρέφη, παιδιά και εφήβους. Η Μονάδα ως
ελληνικός φορέας είναι συνδεδεμένη με πανευρωπαϊκά
ιδρύματα, (όπως το Stichting conect4children). Η Μονάδα αναλαμβάνει να συντονίσει παιδιατρικές κλινικές με-
λέτες όλων των φάσεων Ι-IV από φαρμακοβιομηχανίες ή
από ακαδημαϊκά/ερευνητικά ιδρύματα. Η Μονάδα συμμετέχει στην εκπαίδευση και ενίσχυση της ετοιμότητας
των παιδιατρικών κέντρων (site readiness), ενισχύει την
ένταξη των παιδιατρικών κέντρων στις κλινικές μελέτες (site selection) και διευκολύνει την έγκαιρη έναρξη
(start - up) και διεξαγωγή της μελέτης.
Άρθρο 3
Προσωπικό
Η Γ´ Παιδιατρική Κλινική στελεχώνεται από:
1. Μέλη Διδακτικού Ερευνητικού Προσωπικού (Δ.Ε.Π.)
του Τμήματος Ιατρικής που το γνωστικό τους αντικείμενο
συμπίπτει με τα γνωστικά αντικείμενα της Κλινικής.
2. Μέλη Ειδικού Εκπαιδευτικού Προσωπικού (Ε.Ε.Π.),
Εργαστηριακού Διδακτικού Προσωπικού (Ε.ΔΙ.Π.), Ειδικού Τεχνικού Εργαστηριακού Προσωπικού (Ε.Τ.Ε.Π.), με
γνωστικό αντικείμενο συναφές με αυτά της Κλινικής.
3. Επιστημονικούς συνεργάτες, εντεταλμένους και κλινικούς διδάσκοντες του Τμήματος Ιατρικής Α.Π.Θ.
4. Επισκέπτες Καθηγητές άλλων Α.Ε.Ι. της ημεδαπής
ή αλλοδαπής και διακεκριμένους στον τομέα τους επιστήμονες.
5. Καθηγητές και ερευνητές άλλων Α.Ε.Ι. ή ερευνητικών κέντρων που συνεργάζονται κατά περίπτωση με
την Κλινική.
6. Μεταδιδακτορικούς ερευνητές, διδάκτορες, υποψήφιους διδάκτορες και μεταπτυχιακούς φοιτητές που
συμμετέχουν στην εκτέλεση έργων και γενικά στις δραστηριότητες της Κλινικής.
7. Πρόσθετο ερευνητικό, επιστημονικό, διοικητικό, τεχνικό και λοιπό προσωπικό με σύμβαση έργου ή εργασί-
ας ορισμένου χρόνου για την εκτέλεση έργων/προγραμμάτων, που εκπονούνται μέσω του Ειδικού Λογαριασμού
Κονδυλίων Έρευνας (Ε.Λ.Κ.Ε.).
8. Ειδικευμένους ιατρούς του Εθνικού Συστήματος
Υγείας που συμμετέχουν στις κλινικές, εκπαιδευτικές
και ερευνητικές δραστηριότητες της Κλινικής.
9. Νοσηλευτικό και άλλο παραϊατρικό προσωπικό που
υπηρετεί στο Γενικό Νοσοκομείο Θεσσαλονίκης «ΙΠΠΟΚΡΑΤΕΙΟ», το έργο του οποίου καθορίζεται σύμφωνα με
τις εκάστοτε ανάγκες της Κλινικής και την ισχύουσα νομοθεσία.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2295/09.05.2025
Με εισήγηση του Διευθυντή στα αρμόδια όργανα
του/της Τμήματος/Σχολής, είναι δυνατή η πρόσληψη
διακεκριμένων επιστημόνων σε τομείς σχετικούς με τις
διδακτικές, ερευνητικές και κλινικές δραστηριότητες της
Κλινικής βάσει της κείμενης νομοθεσίας. Τέλος, προκειμένου να καλυφθούν οι ανάγκες διοικητικής υποστήρι-
ξης, η Κλινική μπορεί να προβαίνει σε πρόσληψη λοιπού,
διοικητικού και επιστημονικού προσωπικού, μερικής ή
πλήρους απασχόλησης, σύμφωνα με τις κείμενες διατάξεις.
Άρθρο 4
Διοίκηση - Αρμοδιότητες
Η Κλινική διοικείται από το Διευθυντή της ο οποίος
εκλέγεται ή ορίζεται σύμφωνα με τη διαδικασία που
υπαγορεύεται από τις κείμενες διατάξεις.
Οι αρμοδιότητές του Διευθυντή της Κλινικής είναι οι
εξής:
- Ο συντονισμός του διδακτικού (προπτυχιακού _ μεταπτυχιακού) και ερευνητικού έργου της Κλινικής,
- η μέριμνα για την ασφάλεια του προσωπικού και των
φοιτητών,
- η υποβολή στη Συνέλευση του Τμήματος του ετήσιου
προγράμματος λειτουργίας της Κλινικής,
- η μέριμνα για την τήρηση του κανονισμού και του
ετήσιου προγράμματος λειτουργίας της Κλινικής, καθώς
και για τη στελέχωση, την οικονομική διαχείριση των
εσόδων και την κατανομή των χώρων της Κλινικής,
- η εισήγηση στα αρμόδια όργανα διοίκησης για: α) τον
ορισμό υπολόγων αναλωσίμων υλικών, του κινητού εξοπλισμού και των χώρων της Κλινικής, β) την προμήθεια
του απαραίτητου εξοπλισμού της Κλινικής και γ) τον
ορισμό επιστημονικών υπευθύνων των Μονάδων της
Κλινικής,
- η μέριμνα για την πιθανή διαπίστευση της Κλινικής,
διακρίβωση του εξοπλισμού και επικύρωση αναλυτικών
μεθόδων,
- η εκπόνηση του εσωτερικού κανονισμού λειτουργίας
της Κλινικής,
- η μέριμνα για την υποβολή προτάσεων και τη διεκπεραίωση ερευνητικών προγραμμάτων,
- η μέριμνα για την προστασία των δεδομένων προσωπικού χαρακτήρα, σύμφωνα με την κείμενη νομοθεσία,
- η υποχρέωση εξασφάλισης σχετικών αδειών λειτουργίας της Κλινικής,
- η υποχρέωση εξασφάλισης σχετικών αδειών πριν από
την έναρξη ειδικών ερευνών σύμφωνα με την εθνική και
ευρωπαϊκή νομοθεσία, ενημερώνοντας ταυτόχρονα και
τις αρμόδιες ακαδημαϊκές μονάδες του Πανεπιστημίου
(Τμήμα και Σχολή),
- η μέριμνα σύνταξης αναλυτικού πρωτόκολλου παράδοσης-παραλαβής για τον επόμενο Διευθυντή,
- η υπογραφή κάθε εγγράφου που σχετίζεται με την
Κλινική,
- η εκπροσώπηση της Κλινικής στα αρμόδια όργανα
του Πανεπιστημίου,
- η μέριμνα για την εφαρμογή του εσωτερικού κανονισμού λειτουργίας του Αριστοτελείου Πανεπιστημίου
Θεσσαλονίκης, της Κλινικής, του φορέα που είναι εγκατεστημένη η Κλινική και την τήρηση της σχετικής νομοθε-
σίας (εθνικής και ευρωπαϊκής) που αφορά στην Κλινική,
- η μέριμνα υλοποίησης των αποφάσεων των συλλογικών οργάνων του νοσοκομείου στο οποίο λειτουργεί
η κλινική,
-η μέριμνα σύνταξης κριτηρίων επιλογής των υπευθύνων των ειδικών εργαστηριακών τμημάτων και μονάδων
που αφορούν την επιστημονική γνώση, τη μετεκπαίδευση, τη μακρόχρονη εμπειρία και τη δραστηριότητά τους
στο αντικείμενο με το οποίο ασχολείται το ειδικό εργαστηριακό τμήμα ή η οικεία μονάδα.
Άρθρο 5
Εγκατάσταση - Υλικοτεχνική Υποδομή Λειτουργία
Η Γ’ Παιδιατρική Κλινική (3rd Department of Pediatrics
A.U.TH.) του Τομέα Υγείας Παιδιού του Τμήματος Ιατρικής, της Σχολής Επιστημών Υγείας, του Αριστοτελείου
Πανεπιστημίου Θεσσαλονίκης (Α.Π.Θ.) εγκαταστάθηκε
και λειτουργεί στο Γενικό Νοσοκομείο Θεσσαλονίκης
«ΙΠΠΟΚΡΑΤΕΙΟ», σύμφωνα με την υπό στοιχεία Α3β/
οικ./4407/5-3-1986 (Β’ 142) κοινή υπουργική απόφαση
και το άρθρο 61 του ν. 1759/1988 (Α’ 50).
Στους χώρους της Κλινικής φιλοξενούνται τα απαραίτητα όργανα και ο υπόλοιπος εξοπλισμός που είναι
αναγκαίος για την εκπαίδευση σε προπτυχιακό αλλά και
σε μεταπτυχιακό επίπεδο (ηλεκτρονικοί υπολογιστές,
συσκευές προβολής και ο υπόλοιπος οπτικο-ακουστικός εξοπλισμός) αλλά και όργανα που είναι απαραίτητα
στη διενέργεια του κλινικού/ερευνητικού έργου. Στους
χώρους της Κλινικής τηρούνται όλοι οι προβλεπόμενοι
κανόνες ασφαλείας και υγιεινής όπως ορίζονται από τους
κανονισμούς του νοσηλευτικού ιδρύματος στο οποίο
είναι εγκαταστημένη αλλά και του εκπαιδευτικού ιδρύματος στο οποίο ανήκει η Κλινική.
Ο αριθμός των φοιτητών που εξυπηρετεί η Κλινική
καθορίζεται από τη Συνέλευση του Τμήματος Ιατρικής
και η εκπαίδευση των φοιτητών ακολουθεί το ενιαίο πρόγραμμα εκπαίδευσης του Τμήματος Ιατρικής και γίνεται
ανά ομάδες.
Άρθρο 6
Κανόνες Λειτουργίας Κλινικής
Η λειτουργία της Κλινικής διέπεται από τον παρόντα
εσωτερικό κανονισμό, ο οποίος ανανεώνεται και βρίσκεται σε συμφωνία με τον υπάρχοντα εσωτερικό κανονι-
σμό του Τμήματος, σε εναρμόνιση με τις προβλέψεις του
στρατηγικού σχεδιασμού.
Τα καθήκοντα των μελών Δ.Ε.Π., καθώς και των επιστημονικών συνεργατών της Κλινικής είναι πολυποίκιλα
και περιλαμβάνουν μεταξύ άλλων διδακτικό, ερευνητικό,
διοικητικό, κλινικό και εξεταστικό έργο, καθοδήγησης
έρευνας, παρουσία στους πανεπιστημιακούς χώρους,
προετοιμασία για τη διδασκαλία και την έρευνα.
Ο Διευθυντής της Κλινικής εκλέγεται ή ορίζεται από
τα αρμόδια όργανα σύμφωνα με την ισχύουσα νομοθεσία. Ο τίτλος, καθώς και τα στοιχεία του Διευθυντή της
Κλινικής, αναγράφονται στους χώρους του Νοσοκομείου όπου είναι εγκατεστημένη και δραστηριοποιείται η
Κλινική.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2295/09.05.2025
Ο Διευθυντής έχει την ευθύνη για την εν γένει λειτουργία της Κλινικής και των Μονάδων/Τμημάτων που την
απαρτίζουν, τη χρησιμοποίηση οργάνων και υλικών,
και την παραμονή των εργαζομένων στους χώρους
που πραγματοποιείται κλινικό και ερευνητικό έργο. Ο
Διευθυντής ενημερώνεται και εγκρίνει τη διενέργεια
κάθε ερευνητικής ή πειραματικής εργασίας πριν από τη
διεξαγωγή της, και καθορίζει την προτεραιότητα χρήσης
οργάνων και χώρων όταν δεν υπάρχει σχετική απόφαση.
Η χρησιμοποίηση ειδικών οργάνων επιτρέπεται στο
προσωπικό της Κλινικής ή σε ερευνητές που έχουν ειδική
επί των οργάνων αυτών εκπαίδευση. Κινητά όργανα και
σκεύη, τα οποία παραδίδονται για τη διεξαγωγή ερευνητικής πειραματικής εργασίας, επιστρέφονται μετά τη
χρησιμοποίησή τους στην κατάσταση που έχουν παραδοθεί. Στην Κλινική τηρούνται κανόνες ασφαλείας και
υγιεινής σύμφωνα με τα προβλεπόμενα στις κείμενες
διατάξεις.
Εκτός από τα μέλη του Διδακτικού Ερευνητικού Προσωπικού (Δ.Ε.Π.), με εισήγηση του Διευθυντή στα αρ-
μόδια όργανα του Τμήματος είναι δυνατή η πρόσληψη
διοικητικού προσωπικού και ειδικών επιστημόνων σε
τομείς σχετικούς με τις διδακτικές, ερευνητικές και νοσηλευτικές ανάγκες και δραστηριότητες της Κλινικής,
σύμφωνα με την κείμενη νομοθεσία.
Άρθρο 7
Πόροι-Έσοδα
Η λειτουργία της Κλινικής καθορίζεται από την ισχύουσα νομοθεσία και διενεργείται από ιδίους πόρους οι
οποίοι προέρχονται από:
1. Την εκτέλεση ακαδημαϊκών και ερευνητικών προγραμμάτων που πραγματοποιούνται για ίδιο λογαριασμό
ή για λογαριασμό τρίτων.
2. Τη διάθεση ερευνητικών και εν γένει επιστημονικών
προϊόντων.
3. Ειδικές εισφορές και χρηματοδοτήσεις από διεθνείς
οργανισμούς, δημόσιες ή ιδιωτικές επιχειρήσεις και νομικά ή φυσικά πρόσωπα.
4. Κληρονομιές, δωρεές και κληροδοσίες που καταλείπονται στο Πανεπιστήμιο, εφόσον δεν τίθενται όροι
που αντιβαίνουν στους σκοπούς της οικείας Κλινικής
και του Α.Π.Θ.
5. Έσοδα από την παραχώρηση πνευματικών δικαιωμάτων ή διπλωμάτων ευρεσιτεχνίας, προϊόντων που
ανήκουν ή παρήχθησαν στην Κλινική.
6. Από κάθε άλλη νόμιμη πηγή.
Η συλλογή και διάθεση των πόρων της Κλινικής διεξάγεται σε συμμόρφωση με την κείμενη νομοθεσία. Οι
ανωτέρω διαδικασίες βρίσκονται υπό τον έλεγχο του
Ειδικού Λογαριασμού Κονδυλίων Έρευνας (Ε.Λ.Κ.Ε.) του
Α.Π.Θ., σύμφωνα με την κείμενη νομοθεσία.
Άρθρο 8
Τηρούμενα αρχεία σε έντυπη ή ηλεκτρονική
μορφή
Για τις ανάγκες της Κλινικής τηρούνται τα ακόλουθα
βιβλία και στοιχεία:
α) Μητρώο Νοσηλευθέντων Ασθενών.
β) Μητρώο Εξέτασης Ασθενών Εξωτερικών Ιατρείων.
γ) Μητρώο Εξέτασης Ασθενών Τμήματος Επειγόντων
Περιστατικών (συμπληρώνεται από τους ιατρούς της
Κλινικής, αλλά φυλάσσεται με ευθύνη του Τμήματος
Επειγόντων Περιστατικών).
δ) Αρχείο Ενημερωτικών Σημειωμάτων.
ε) Αρχείο Ιατρικών Γνωματεύσεων.
στ) Πρωτόκολλο Εισερχόμενης - Εξερχόμενης Αλληλογραφίας.
ζ) Βαθμολόγιο Φοιτητών.
η) Αρχείο Περιουσιακών Στοιχείων Κλινικής.
θ) Αρχείο Οικονομικών Στοιχείων κατά έτος.
ι) Κατάλογος Επιστημονικών Βιβλίων, Περιοδικών και
Οργάνων.
Με σχετική απόφαση του Διευθυντή και σύμφωνα με
την ισχύουσα νομοθεσία τηρείται κάθε άλλο βιβλίο και
στοιχείο, σε περίπτωση που κριθεί απαραίτητο.
Άρθρο 9
Τίτλος - Σφραγίδα
Ο τίτλος της Κλινικής είναι «Γ’ Παιδιατρική Κλινική»
και στην αγγλική γλώσσα «3rd Department of Pediatrics
A.U.TH.» και αναγράφεται σε κάθε έντυπό της μαζί με το
λογότυπο του Πανεπιστημίου.
Η Γ’ Παιδιατρική Κλινική χρησιμοποιεί για την έκδοση
εγγράφων και την αλληλογραφία της στρογγυλή σφραγίδα, η οποία φέρει κεντρικά κύκλο με το έμβλημα του
Α.Π.Θ. Ο κύκλος αυτός περιβάλλεται από δύο δακτυλίους,
έναν εσωτερικό, στο άνω τμήμα του οποίου αναγράφεται
η ένδειξη «Γ’ ΠΑΙΔΙΑΤΡΙΚΗ ΚΛΙΝΙΚΗ» και έναν εξωτερικό,
στο ανώτερο σημείο του οποίου αναγράφεται η ένδειξη
«ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ».
Ανάλογη σφραγίδα, με τα στοιχεία στην αγγλική γλώσσα, χρησιμοποιεί η Κλινική για την ξενόγλωσση αλληλο-
γραφία και τα έγγραφά της.
Άρθρο 10
Μεταβατικές διατάξεις
Οποιοδήποτε θέμα προκύψει στο μέλλον που δεν καλύπτεται από την σχετική νομοθεσία και τα οριζόμενα
στον εσωτερικό κανονισμό λειτουργίας της Κλινικής, θα
αντιμετωπιστεί με αποφάσεις των αρμόδιων συλλογικών
οργάνων και τροποποίηση της παρούσας απόφασης.
Άρθρο 11
Έναρξη ισχύος
Η ισχύς της παρούσης αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 6 Μαΐου 2025
Ο Πρύτανης
ΧΑΡΆΛΑΜΠΟΣ ΦΕΊΔΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 2295/09.05.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250202295.pdf | Tokens: 25198]